Λάσκος Ι (κανονιοφόρος)

Η κανονιοφόρος - περιπολικό Κ/Φ Αντιπλοίαρχος Λάσκος (Ρ-52, πρώην Ρ-33) ήταν σκάφος του Πολεμικού Ναυτικού της Ελλάδας τύπου PGM (Patrol Gunboat, Motor). Ήταν ένα από του ιδίου τύπου (αδελφά) πλοία: «Αρσλάνογλου», «Μπλέσσας», «Πεζόπουλος», «Μελετόπουλος» και «Χατζηκωνσταντής».ΛΑΣΚΟΣ Αντιπλοίαρχος (P 52).

Ιστορικό
Κατασκευάστηκε στις ΗΠΑ το 1943, στα ναυπηγεία Defoe Shipbuilding στο Μπέι Σίτι του Μίσιγκαν για λογαριασμό του Αμερικανικού Πολεμικού Ναυτικού (USS PC-1148).Naval Source Online. Το 1944 μετασκευάστηκε. Έλαβε μέρος (ως PGM 16) στη Μάχη της Οκινάουα, καθώς και σε επιχειρήσεις κατά της Ιαπωνίας τον Ιούλιο και τον Αύγουστο του 1945.Silverstone (2007). Στις 2 Σεπτεμβρίου 1945 βρισκόταν, μαζί με άλλα συμμαχικά σκάφη, στον κόλπο του Τόκιο, κατά την τελετή παράδοσης της Ιαπωνίας.Naval History and Heritage Command. Παραχωρήθηκε στην Ελλάδα, στο πλαίσιο της αμερικανικής βοήθειας, στις 24 Νοεμβρίου 1947.. Παρελήφθη στις 11 Δεκεμβρίου 1947 στο Νόρφολκ της Βιρτζίνια από τον Πλωτάρχη Μ. Σταυρίδη και κατέπλευσε στην Ελλάδα στις 11 Μαΐου 1948.

Το «Αντιπλοίαρχος Λάσκος» πήρε το όνομά του προς τιμήν του Κυβερνήτη του Υ/Β «Κατσώνης» Βασίλη Λάσκου, ο οποίος φονεύθηκε την 14η Σεπτεμβρίου 1943 στη θαλάσσια περιοχή Σκιάθου – Πηλίου, σε πολεμική δράση εναντίον του εχθρού. Ο Β. Λάσκος προήχθη σε Πλοίαρχο μετά θάνατον «επ' ανδραγαθία» στις 4 Δεκεμβρίου 1943.Μαυρογιάννης.

Το σκάφος συμμετείχε στις επιχειρήσεις του Εμφυλίου και στην συνέχεια χρησιμοποιήθηκε για περιπολίες στο Ανατολικό Αιγαίο και τα Δωδεκάνησα. Το Δεκέμβριο του 1952 είχε προσαράξει στον όρμο Πλατύ της Λήμνου, επισκευάσθηκε και χρησιμοποιήθηκε πάλι.

Παροπλίστηκε την 1η Σεπτεμβρίου 1970. Το 1974 πωλήθηκε ως σκραπ στην αγγλική εταιρία Pounds Marine Shipping, έναντι του ποσού των 37.111 δολαρίων.
Παραπομπές

Πηγές

Εξωτερικοί σύνδεσμοι

Δείτε επίσης
 Πυραυλάκατος Λάσκος ΙΙ

Κατηγορία:Ελληνικές Κανονιοφόροι